Доминиканска република

**Доминиканска република**,  República Dominicana — испаноязычна островна держава в Карибском мори на островѣ Гиспаньола, в его восточной части. На западѣ сосѣдуе з Гайти, франкоязычнов негритянсков державов, котра занимать западну третину острова. Довжина границѣ 376 км.

## География
Клима вогка тропична, влѣтѣ суть часты ураганы. Рочны опады 1000 аж 2000 мм.
Рельеф гористый, зоз уродныма долинами. Найвысша точка — Верх Дуарте, 3175 м н.м. 

## История
* 1492-1795 — испанска колония од объявлѣня острова Колумбом;
* 1795-1803 — французска колония;
* 1804-1808 — выголошена независимость од Франции, домова война;
* 1809-1820 — испанска колония;
* 1821 — ослободителна война и независимость од Испании;
* 1822-1843 — гайтянска окупация ;
* 1844 — антигайтянске восстаня и выголошѣня Доминиканской републикы;
* 1861-1865 — испанска окупация; 
* 1865 — антииспанске восстаня, испанске войско одышло;
* 1865-1915 — серия переворотох, економичны проблемы; 
* 1916-1924 — америцка окупация; 
* 1930-1961 — диктатура генерала Рафаела Трухильо; диктатор быв забитый 30. мая 1961, але он уже три рокы перед тым меновав своим наступником Хоакина Балагера, котрый тыж мав подтримку США.
* 1963 — военный переворот;
* 1965 — повстаня против хунты и за тым америцка окупация; 
* 1966-1996 — владу доставать «мягшый» диктатор Хоакин Балагер, который ю твердо тримле майже в повном россягу 30 рокох;

## Обывательство
Расове зложѣня:
* Мѣшанцѣ — 70,4%
** метисы — 58%
** мулаты — 12,4%
* чорны — 15,8%
* бѣлы — 13,5%
* иншы — 0,3%
Дискриминованов меншинов суть Гайтяне, котры масово приходять ту за роботов, принимають тоты найслабше плачены замѣстнаня, родять дѣтей и претендують на доминиканске державянство, але доминиканскы законы им то не дозволяють; такы имигранты и их дѣти не можуть достати идентификачну карту Доминиканця, без котрой не можуть ту ити до школы, достати безплатну медичну помочь, наконець ани легалне замѣстнаня. Тота мешина числить около 200 тысяч людей.
 
Повинне школне дохаджаня: 7—14 рокы.

## Економика
Традичныма експортныма продуктами од глубины истории были: цукор, какао, кава, доган.

Економика зависить высоков мѣров од США, куды иде около 50,3% експорта и одкы приходить 41,4% импорта. Од конця диктаторской добы в економицѣ стали ся штруктурны перемѣны: аграрный сектор перестав быти главным в резултатѣ роста ставебництва, туристикы и вольных торговых зон. Главны секторы:
* службы — 60,7%;
* промысел — 33,8%;
* земледѣлство — 5,5%.
Векшу частку в експортѣ прибрало и горництво од року 2012, по реконштрукции золотой и стрѣберной банѣ Пуебло Виехо, едной з найвекшых во свѣтѣ. Под чертов худобности жие 30,5% людей (2016).  Вонкашный довг мать ростучый тренд:
* $29,69&nbsp;млрд (2017);
* $27,7&nbsp;млрд (2016).
Главны конари економикы: туристика, переробка цукровой тростины, добываня золота, текстилна продукция, цѣмент, доган, електрочасткы, медицинскы апараты. Рочный рост по року 2015 — 5-7%. Безроботя — 5,5%.

## Жерела и одказы
* Трёшников А.Ф. Географический энциклопедический словарь: Географические названия. /Гл. ред. А. Ф. Трёшников. — 2-е изд., доп. — М.: Сов. энциклопедия, 1989.— 592 с.  
* УСЭС: Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 1.   
* Dominican Republic. //The World Factbook. Central Intelligence Agency (US) 
* Свѣтовый банк: ГДП держав свѣта подля ПНС в року 2017 (.pdf) 

## Референции

Катеґорія:Островны штаты

Катеґорія:Країны
Катеґорія:Державы Сіверной Америкы
Катеґорія:Середна Америка